67. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 926 της 19/28 Αυγ. 1981 (ΦΕΚ Α΄ 233) Περί προϋποθέσεων αποκτήσεως αποδεικτικών ναυτικής ικανότητος Εμπορικού Ναυτικού. Έχοντες υπ’ όψιν: α.Τας διατάξεις των άρθρ. 76 παρ. 1 και 2,77 και 78 του Ν.Δ. 187/73 «περί Κώδικος Δημοσίου Ναυτικού Δικαίου» (ΦΕΚ 261/Α/3.10.73). β.Την από 16.4.81 γνωμοδότησιν του Συμβουλίου Εμπορικού Ναυτικού. γ.Την υπ’ αριθ. 701/1981 γνωμοδότησιν του Συμβουλίου της Επικρατείας, προτάσει του επί της Εμπορικής Ναυτιλίας Υπουργού, αποφασίζομεν: Υπολογισμός θαλασσίας υπηρεσίας Άρθρ.1.-Προς απόκτησιν εισαγωγικού διπλώματος Εμπορικού Ναυτικού δια το οποίον απαιτείται τίτλος σπουδών Σχολείου γενικής ή επαγγελματικής και Τεχνικής Εκπαιδεύσεως ή Κέντρου Επαγγελματικής Καταρτίσεως (ΚΕΚ), εις την απαιτουμένην θαλασσίαν υπηρεσίαν δύναται να συνυπολογίζεται και η διανυθείσα τοιαύτη προ της αποφοιτήσεως του υποψηφίου εκ του ως άνω Σχολείου ή ΚΕΚ. Η εν τη προηγουμένη παραγράφω θαλασσία υπηρεσία δεν δύναται να συνυπολογισθή εάν συμπίπτη με τον χρόνον υποχρεωτικής φοιτήσεως ή αποτελή προϋπόθεσιν ενάρξεως της προσθέτου διαδοχικής εκπαιδεύσεως (ΠΡΟΔΕ). Απόφοιτοι Κέντρων Επαγγελματικής Καταρτίσεως Εμπορικού Ναυτικού Άρθρ.2.-(Καταργήθηκε από την περίπτ. δ΄ του Π.Δ. 89/11-28 Απρ. 1994, ΦΕΚ Α΄ 67, κατωτ. αριθ. 86). 